
RAPORT SUPLIMENTAR 
asupra

propunerii  legislative privind transmiterea unor bunuri imobile dezafectate din domeniul privat al statului şi administrarea autorităţii publice centrale în proprietatea privată a autorităţilor administraţiei publice locale
În conformitate cu dispozițiile art. 95 din Regulamentul Camerei Deputaţilor, republicat, Comisia juridică, de disciplină și imunități a fost sesizată spre dezbatere, în fond, cu propunerea legislativă privind transmiterea unor bunuri imobile dezafectate din domeniul privat al statului şi administrarea autorităţii publice centrale în proprietatea privată a autorităţilor administraţiei publice locale, trimisă cu adresa  Plx. 285 din 10 iunie 2014 şi înregistrată cu nr. 4c-11/643 din 11 iunie 2014.
Potrivit dispozițiilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a respins iniţiativa legislativă în şedinţa din 3 iunie 2014.

           Consiliul Legislativ a avizat negativ propunerea legislativă conform avizului nr. 1522 din 20 decembrie 2013.


Guvernul, prin punctele de vedere transmise,  nr. 340/12.02.2014 și, respectiv, 4747/28.04.2016, nu susţine adoptarea iniţiativei legislative.

Comisia pentru administraţie publică şi amenajarea teritoriului  şi Comisia pentru apărare, ordine publică şi siguranţă naţională au avizat negativ propunerea legislativă, în şedinţele din 24 iunie 2014 şi, respectiv, 11 iunie 2014. 

      
Iniţiativa legislativă supusă dezbaterii are ca obiect de reglementare transmiterea unor bunuri imobile dezafectate din domeniul privat al statului şi administrarea autorităţii publice centrale în proprietatea privată a autorităţilor administraţiei publice locale. 
În conformitate cu dispozițiile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă în şedinţa din 26 mai 2015.
La dezbaterile acestei iniţiative legislative au participat 22 deputaţi din numărul total de 25 de membri.
               În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaţilor, respingerea propunerii legislative privind transmiterea unor bunuri imobile dezafectate din domeniul privat al statului şi administrarea autorităţii publice centrale în proprietatea privată a autorităţilor administraţiei publice locale, întrucât anumite dispoziţii din cuprinsul acesteia încalcă tezele constituţionale cuprinse în art.44 alin.(1)-(3), respectiv art.136 alin.(4).    

În ședința din data de 3 decembrie 2015, în temeiul art. 70 din Regulamentul Camerei Deputaților, republicat, plenul a hotărât retrimiterea propunerii legislative la comisie, în vederea unei noi examinări și depunerii unui nou raport.  

Membrii Comisiei juridice, de disciplină și imunități, reuniți în ședința desfășurată în data de 4 octombrie 2016, în urma reexaminării propunerii legislative, a avizelor și a punctelor de vedere negative ale Guvernului, au hotărât, în unanimitate, să propună plenului Camerei Deputaților menținerea soluției din raportul inițial, respectiv respingerea propunerii legislative, din aceleași considerente.
              În raport cu obiectul şi conţinutul său, propunerea legislativă face parte din categoria legilor organice. 

                VICEPREŞEDINTE,                                                                          SECRETAR,                                                    
              Ciprian-Nicolae NICA                                                                   Vasile VARGA         

Consilier parlamentar,
Alina Grigorescu

